open-index/open-wikipedia-markdown huggingface dataset:
TotalEnergies

**TotalEnergies SE** on ranskalainen öljy-yhtiö, jonka päämaja on Pariisissa. Totalin toimiala kattaa kokonaisuudessaan öljyn ja kaasun tuotantoketjun raakaöljyn ja maakaasun etsimisestä ja tuotannosta sähköntuottamiseen, aineiden kuljetukseen, jalostamiseen, maaöljytuotteiden markkinointiin ja kansainväliseen raakaöljyn ja öljytuotteiden kaupankäyntiin. Total on myös tärkeä kemianteollisuuden tuotteiden valmistaja. Yhtiö kuuluu kuuden merkittävimmän öljy-yhtiön joukkoon.

## Historia
Ranskan pääministeri Raymond Poincaré halusi ensimmäisen maailmansodan jälkeen, että luotaisiin täysin ranskalainen öljy-yhtiö, eikä liityttäisi mukaan Shelliin. Poincarén kehotuksesta sähköteollisuuden asiantuntija Ernest Mercier hankki 90 pankin ja yhtiön tuen ja perusti Totalin 28. maaliskuuta 1924 nimellä *Compagnie française des pétroles* (CFP). Tämä sai 23,75&nbsp;% osuuden Turkin öljy-yhtiöstä, jonka Ranska oli saanut San Remon konferenssissa Saksalta hyvitykseksi sotatuhoista.

Vuonna 1985 yhtiö vaihtoi nimensä **Total CFP**:ksi, ja kuusi vuotta myöhemmin nimi lyhentyi vielä **Total**iksi. Yhtiön vallattua belgialaisen Petrofinan vuonna 1999 se tunnettiin vuoden nimellä Total Fina. Ranskalaisen Elf Aquitaine -yhtiön hankkimisen jälkeen nimi muuttui jälleen. Vuodet 2000–2003 yhtiö oli nimeltään **TotalFinaElf**. Vuodesta 2003 yhtiö on tunnettu jälleen nimellä **Total**.

Totalin aiempi slogan *"Notre énergie est votre énergie"* tarkoittaa suomeksi *"Meidän energiamme on teidän energiaanne"*. Yhtiön nykyinen slogan "Committed to better energy" kertoo yhtiön aiemman toimitusjohtajan Christophe de Margerien mukaan yhtiön sitoutuneisuudesta ilmastonmuutoksen torjuntaan ja näkyy panostuksena esimerkiksi aurinkovoimaan. De Margerie kuoli Moskovan lentokentällä 21. lokakuuta 2014 tapahtuneessa onnettomuudessa.

Joulukuussa 2022 kansalaisjärjestöt Friends of the Earth, Survie ja neljä ugandalaista kansalaisjärjestöä lähettivät öljykonserni Totalin oikeuteen ja syyttivät sitä suurten ranskalaisten yritysten valppausvelvollisuuden lain rikkomisesta ihmisoikeuksien ja ympäristön suhteen.

## Lähteet

## Aiheesta muualla

* Total
Korutetra

**Korutetra** (*Hyphessobrycon bentosi*) on amerikantetrojen heimoon kuuluva kala.

## Koko ja ulkonäkö
Kala kasvaa maksimissaan 4–5 senttimetrin mittaiseksi. Sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset.

## Alkuperä
Korutetra on peräisin Amazon-joesta.

## Käyttäytyminen ja lisääntyminen
Se viihtyy pohjan tuntumassa ja muodostaa pieniä reviirejä. Koiraat kisailevat usein, mutta eivät yleensä vahingoita toisiaan. Akvaariossa korutetra on yleensä leppoisa ja rauhallinen, mutta saattaa näykkiä pitkäeväisiä kaloja. Korutetra viihtyy vain parvessa, johon kuuluu vähintään 6 kalaa, viihtyy kuitenkin selvästi paremmin 15–20 kalan parvissa. Suurempi parvi on myös katsojan kannalta näyttävämpi kuin pieni ”tynkäparvi”. Altaan minimi koko 80 litraa.

## Vesiolot ja ravinto
Sopiva veden pH on 5,8–7,2, kovuus °dH 5–19 ja lämpötila 24–28&nbsp;°C.

## Lähteet

## Aiheesta muualla
*www.aquahobby.com
Steelbath Suicide

**Steelbath Suicide** on ruotsalainen melodista death metallia soittavan Soilworkin ensimmäinen studioalbumi. Se eroaa muista albumeista hyvinkin aggressiivisilla extreme metal -vaikutteilla. Albumilla kuulee myös vivahteita black metallista. Steelbath Suicide julkaistiin vuonna 1998.

## Kappaleet
#
#
#
#
#
#
#
#
#
#
#
#

## Kokoonpano
* Björn "Speed" Strid – laulu
* Peter Wichers – kitara
* Ludvig Svartz– kitara
* Ola Flink – basso
* Jimmy Persson – rummut
* Carlos Del Olmo Holmberg – koskettimet, syntetisaattori ja musiikin ohjelmointi

## Aiheesta muualla
* 
*
Gerundiivi

**Gerundiivi** on latinan kieliopista periytyvä termi, jolla eri kielten kieliopeissa tarkoitetaan erityyppisiä verbimuotoja: gerundiiviksi voidaan eri kielioppiperinteissä nimittää verbaaliadjektiivia, verbaalista adverbia (konverbiä) tai finiittistä verbinmuotoa.

## Latinassa
Latinan kielessä gerundiivi on verbaaliadjektiivi, joka ilmaisee, että nomini ansaitsee olla tai sen tulee olla toiminnan objektina. Tästä verbimuodosta käytetään myös nimitystä **partisiipin passiivin futuuri**. Esimerkiksi suomen kielen lause *Kissa on ruokittava* vastaa gerundiivia merkitykseltään.

### Esimerkkejä latinan gerundiivista
*Roomalaisella senaattorilla Cato vanhemmalla oli tapana päättää puheensa toteamukseen *”[[Ceterum censeo|Ceterum censeo Carthaginem *'delendam** esse]]”''. Sananmukaisesti tämä tarkoittaa: ''”Muuten esitän päätettäväksi, että Karthago on **hävitettävä**”''. Tavallisempi suomennos on: ''”Muuten olen sitä mieltä, että Karthago on hävitettävä”''.
*[[Harry Potter]] -kirjasarjassa [[Tylypahka]]n koulun motto on ''”Draco dormiens numquam **titillandus**”'' (sananmukaisesti: ''”Lohikäärme nukkuva ei koskaan **kutitettava**”''), joka on suomeksi: ''”Älä koskaan kutita nukkuvaa lohikäärmettä!”''.
*Naisen etunimi Amanda on feminiinimuoto sanasta ''amandus'', joka taas on verbin ''amare'' 'rakastaa' gerundiivimuoto. Nimi on siis suomeksi yksinkertaisesti ''rakastettava''. Vastaavasti on muodostettu nimi Miranda, joka on verbin ''mirari'' 'ihailla' gerundiivin feminiinimuoto: suomeksi siis ''ihailtava''.

==Muinaiskreikassa==
[[Muinaiskreikka|Muinaiskreikassa]] gerundiivi on samankaltainen adjektiiviverbi kuin latinassa.

==Tigrinjassa==
[[Tigrinja|Tigrinjan kielessä]] gerundiivi ei ole adjektiiviverbi eikä verbaalinen adverbi, vaan finiittinen verbi. Se viittaa loppuun suoritettuun toimintaan, jonka vaikutus kestää edelleen. Gerundiivia voidaan käyttää yksinään, mutta se voidaan myös ketjuttaa toisen gerundiivin kanssa; jälkimmäisessä tilanteessa se on joissakin tapauksissa käännettävissä [[lauseenvastike|lauseenvastikkeella]]: ''Bitri **hidju** **kheydu*** (sananmukaisesti: ''Sauvaan '''hän-tarttui''' '''hän-alkoi-kävellä***, mikä tarkoittaa: *Pitäessään sauvaa hän kävelee* eli käytännössä: *Hän kantaa sauvaa*).

## Katso myös
* Gerundi

## Aiheesta muualla
### Latinan gerundiivista
*Oxford Dictionaries &nbsp;
*Merriam Webster&nbsp;
*American Heritage Dictionary&nbsp;
*The Ohio State University &nbsp;

### Tigrinjan gerundiivista
*Department of Linguistics, University of California&nbsp;
Syyteoikeus

**Syyteoikeus** eli oikeus vaatia rangaistusta tuomioistuimessa kuuluu yleensä valtion viranomaisille, syyttäjille. Joissain maissa myös rikoksen uhri, eli asianomistaja voi vaatia rangaistusta. 

Jotkin rikokset ovat asianomistajarikoksia, joista syyttäjä voi vaatia rangaistusta vain jos asianomistaja sitä pyytää.

Suomessa syyteoikeus kuuluu syyttäjille. Suomessa on käytössä myös ns. toissijainen asianomistajan syyteoikeus. Jos poliisi on jättänyt rikoksen syyteharkintaan saattamatta tai syyttäjä on päättänyt jättää syytteen nostamatta, asianomistajalla on oikeus itse nostaa syyte rikoksesta ja viedä asia näin tuomioistuimen käsiteltäväksi. 

## Lähteet

## Aiheesta muualla
*Vanhentuminen
Berens

**Berens** voi viitata seuraaviin asioihin:

* Berens Island, saari Winnipegjärvellä Manitobassa, Kanadassa
* Berensjoki, , joki Manitobassa, Kanadassa
* Berens River, kylä Manitobassa, Kanadassa
* Berens River First Nation, intiaanireservaatti Manitobassa, Kanadassa
* Hermann Berens (1826–1880), saksalainen pianisti ja säveltäjä.
Keeway

**Keeway** on kiinalaisen QianJiang Motor Companyn Euroopassa myytävissä skoottereissa ja moottoripyörissä käyttämä tavaramerkki. Qianjiang on Kiinan suurin  moottoripyörien, skoottereiden ja mönkijöiden valmistaja. Yhtiön pyörät valmistetaan Kiinassa, ja niitä tuodaan paljon pohjoismaihin. Keeway valmistaa 50-kuutioisista aina 600-kuutioisiin pyöriin. Keewayn pääkonttori on Unkarissa. Keewayn moposkootterit ovat tekniikaltaan lähes samankaltaisia itävaltalaisen CPI:n ja itävaltalaisen Generic:n kanssa. 

Suomeen Keeway tuli vuonna 2004. Keewayn moposkootterit ovat kaksitahtisia, vaikka Hurricane-mallin saa myös nelitahtisena. Suuremmat pyörät ovat kaikki nelitahtisia. Keewayn pyörillä on 2 vuoden (8000km) takuu. Keewayt ovat suhteellisen edullisia.
## Mallit
### Skootterit
*Keeway Electric Matrix (sähköskootteri)
*Keeway Electric Flash (sähköskootteri)
*Keeway F-ACT 50
*Keeway F-ACT Racing 50
*Keeway F-ACT NKD 50
*Keeway Matrix 50
*Keeway Hurricane 50
*Keeway Focus 50
*Keeway RY6
*Keeway Outlook 125
*Keeway Arn 125
*Keeway Agora
*Keeway Hacker
*Keeway RY8

### Mopot
*Keeway TX 50
*Keeway X-Ray
*Keeway Monkey
"Mönkijät"
*Keeway GTS 220
*Keeway GTS 320 
*Keeway GTS 420
*Keeway GTS 520

## Lähteet
Yvon Pouliquen

**Yvon Pouliquen** (s. 17. lokakuuta 1962 Morlaix) on ranskalainen jalkapallovalmentaja ja entinen puolustaja. 

## Seurat pelaajana

*  1977–1987 Stade Brestois
*  1987–1989 Stade Lavallois Mayenne FC
*  1989–1991 AS Saint-Étienne
*  1991–1996 RC Strasbourg

**Meriitit pelaajana**

* Coupe de Francen hopeaa: 1995

## Seurat valmentajana

*  12/2000–6/2001 RC Strasbourg
*  1/2002–2003 FC Lorient-Bretagne Sud
*  2004–2005 En Avant Guingamp
*  2006–2007 Grenoble Foot 38
*  1/2008–4/2010 FC Metz 
*  9/2010-2011 Grenoble Foot 38 

**Meriitit valmentajana**

* Coupe de France: 2001, 2002
* Coupe de la Ligue
**Hopeaa 2002

## Lähteet
Desperados 2: Cooper’s Revenge

**Desperados 2: Cooper’s Revenge** on Spellbound Entertainmentin kehittämä ja Atarin vuonna 2006 julkaisema reaaliaikainen strategiapeli, joka on jatko-osa *lle*.

Peli on jakanut pelaajien mielipiteitä muun muassa siksi, että pelattavuus on saattanut olla monille vaikeaa oppia. Pelille on myös julkaistu jatko-osa nimeltä *[[Helldorado (videopeli)|Helldorado]]*. 

Jatko-osa on grafiikoiltaan täysin kolmiulotteinen. Pelissä on myös uusi intiaanihahmo, Hawkeye. Peliä voi pelata joko lintuperspektiivistä tai kolmannesta persoonasta.

Pelissä on tavoitteena päästä tehtäviä läpi usein hyvin haastavissa kentissä. Ideana ei tässä ole suora rynnäkkö, vaan tarkkaan suunniteltu taktiikka. Pelissä on viisi eri aluetta.

## Hahmot
Jokaisella pelin sankarilla on tiettjä erikoistaitoja. 

***John Cooperilla** on puukko, jolla hän voi äänettömästi puukottaa viholliset kuoliaaksi. Puukon heittäminen on myös mahdollista. Hänellä on myös musiikkia soittava taskukello, jolla voi houkutella vihollisia etsimään musiikin lähdettä. Cooperilla on myös Colt-pistooli. 

***Arthur McCoy (Doc)** on lääkäri ja hänellä on pitkälle kantava Buntline-pistooli, sekä mahdollisuus parantaa haavoittuneita ystäviään. Hänellä on lääkärinlaukussaan kiikaritähtäin ja erikoisvalmisteisia panoksia, joilla hän voi koota pistoolistaan tarkan ja pitkänkantaman tarkkuuskiväärin. Hänellä on myös heitettäviä tainnutuskaasupulloja. 

***Kate O’Hara**, pelin ainoa nainen kuudesta sankarista ja John Cooperin tyttöystävä, voi vietellä vihollisia mukaansa. Vietellyt viholliset seuraavat häntä tai he tappelevat hänestä. Hänellä on puuteria, jota hän voi puhaltaa vihollistensa kasvoille sokastakseen heidät ja hän voi herättää huomiota näyttelemällä pyörtyvänsä. Hänellä on myös tuliaseena kolmipiippuinen Derringer.

***Samuel Williams** on pelin räjähdeasiantuntija. Hänellä on heitettäviä dynamiittipötköjä ja dynamiittipakkaus, jolla voi räjäyttää rakennuksia, esteitä yms.. Sam voi jättää maahan nitroglyseriinillä täytettyjä purkkeja, jotka räjähtävät niitä ampumalla tai vihollisen potkaistessa niitä. Tuliaseena hänellä on Winchester-kivääri. 

***Pablo Sanchez** on vahva meksikolainen bandiitti. Hänen aseenaan on kaksipiippuinen katkaistu haulikko. Muina varusteita hänellä on karhunraudat (jonka Sanchez voi jättää maahan ja jos vihollinen astuu siihen hän kuolee), tequila-pullo (alkoholijuoma, jolla viholliset juottavat itsensä humalaan tai vihollisjoukko taistelee pullosta), ja mahdollisuus heittää kiviä. Joskus Pablo saa käsiinsä Gatling-konekiväärin (tehokas sarjatuliase). 

***Hawkeye** on White Wolf-intiaaniheimon päällikön poika. Aseina hänellä on Tomahawk-kirves, jousipyssy ja taitoina sotahuuto ja haavoittuneiden ystäviensä parannus. 

John, Sanchez ja Hawkeye osaavat kantaa kuolleita tai pyörtyneitä hahmoja (vihollisia, siviilejä ja sankareita), mutta Doc, Kate ja Sam osaavat sitoa pyörtyneitä (vihollisia ja siviilejä).

## Aiheesta muualla
* 
* Peliarvostelu
Pyöröovi

**Pyöröovi** koostuu usein kolmesta tai neljästä yhteenkiinnitetystä paneelilevystä, jotka pyörivät lieriömäisen kotelon sisällä joko ihmisen voimin tai moottorin avustamana. Tätä ovityyppiä käytetään yleensä rakennuksen energiatehokkuuden maksimoimiseksi.
Ferrari F310

**Ferrari F310** ja sen kehitetty versio **F310B** olivat John Barnardin suunnittelemat autot, joilla Ferrari-talli kilpaili Formula 1 -kaudella 1996 ja 1997. Sitä ajoivat molempina vuosina Michael Schumacher ja Eddie Irvine.

Schumacher onnistui voittamaan autolla kaudella 1996 kolme kertaa, mutta auton heikkous näkyi Irvinen kahdeksasta keskeytyksestä. Auton kehittäminen osoittautui ongelmalliseksi, koska siinä käytettiin kauden 1995 auton osia kauden alussa joidenkin ongelmien ratkaisemiseksi.

F310B oli F310:n kehitetty versio, ja se oli edeltäjäänsä parempi. Tämä mahdollisti taistelemisen mestaruudesta. Schumacher onnistui voittamaan viisi kilpailua, mutta myös Irvine onnistui silloin tällöin yltämään palkintosijoille. Sekä valmistajien että kuljettajien mestaruudet jäivät tallilta kuitenkin saavuttamatta.

Auto oli viimeinen John Barnardin suunnittelema Ferrarin F1-auto, sillä hän erosi tallista. Hänen tilalleen tuli Rory Byrne. Sekä kaudella 1996 että 1997 Ferrari sijoittui valmistajien sarjassa toiseksi.

## Formula 1 -tulokset
(**lihavointi** tarkoittaa paalupaikkaa)
Jan Andrew

**Janice ("Jan") Andrew** (naimisiinmenon jälkeen **Janice Thornett**, s. 25. marraskuuta 1943) on australialainen perhosuimari, joka saavutti kaksi mitalia Rooman kesäolympialaisissa 1960, hopeaa 4&nbsp;×&nbsp;100 metrin sekauintiviestissä ja pronssia 100 metrin perhosuinnissa. Hänet tunnetaan myös riidastaan Dawn Fraserin kanssa joukkuetapaamisessa kesäolympialaisissa 1964. Riitelyn syy oli viestijoukkuetta koskeneet eripurat.

## Lähteet
Pekka Kari

**Pekka Johannes Kari**  (30. elokuuta 1931 Tampere – 9. tammikuuta 2021 Helsinki) oli suomalainen viulutaiteilija ja Helsingin kaupunginorkesterin konserttimestari.

Pekka Kari aloitti viulunsoiton opiskelun kymmenvuotiaana Tampereen musiikkiopistossa ja jatkoi opintoja Sibelius-Akatemiassa vuosina 1946–1953. Ensikonserttinsa vuonna 1952 hän valmisti Arno Granrothin ohjauksessa mutta jatkoi perehtymistään ranskalaiseen viulukouluun myöhemmin muun muassa Léon Nauwinckin johdolla Pariisissa.

Pitkän orkesteriuransa Kari aloitti 1953 vastaperustetun Radion sinfoniaorkesterin (RSO, aikaisemmin Radio-orkesteri, RO) ensiviulussa ja päätti tämän vaiheen orkesterin 2. konserttimestarina 1966. Saman vuoden syksyllä hänet valittiin Helsingin Kaupunginorkesterin (HKO) 1. konserttimestariksi. Hän oli tehtävässä 25 vuotta eli 1990-luvun alkuun, jolloin jäi orkesterityöstä eläkkeelle.

Pekka Kari oli vuodesta 1959 pitkään Sibelius-Akatemian viulunsoiton opettajana. Opetustehtävien ja julkisten esiintymisten ohella hän kuului usein merkittävimpien viulukilpailujen tuomaristoon ja oli Suomessa arvoviuluja hallinnoivan Cremona-säätiön hallituksen jäsenenä. 

Kari on haudattu Hietaniemen hautausmaalle Helsinkiin.

## Lähteet
* Kuka kukin on 1990, Otava 1990
* Kai Maasalo, Radion sinfonia-orkesterin viisi vuosikymmentä 1927–1977, Yleisradio, 1980
* Einari Marvia, Matti Vainio, Helsingin kaupunginorkesteri 1882–1982, WSOY, 1993

### Viitteet
Bill Gadsby

**William Alexander Gadsby** (8. elokuuta 1927 Calgary, Alberta, Kanada – 10. maaliskuuta 2016) oli kanadalainen jääkiekkoilija ja jääkiekkovalmentaja. Puolustaja Gadsby pelasi Chicago Black Hawksissa, New York Rangersissa ja Detroit Red Wingsissä National Hockey League -liigassa.

Häntä pidetään yhtenä parhaista pelaajista, jotka eivät voittaneet urallaan Stanley Cupia. Vaikka pelasikin samaan aikaan puolustajasuuruus Doug Harveyn kanssa, hänet valittiin NHL:n ykköstähdistöön kolmesti.

Bill Gadsby toimi Detroit Red Wingsin päävalmentajana 1968–1970.

## Tilastot

## Saavutuksia
* Chicago Blackhawksin kapteeni 1952–1954
* Hockey Hall of Fameen vuonna 1970
* 1998 sijalla 99 The Hockey News -lehden 100 suurimman pelaajan NHL-painotteisella listalla

## Katso myös
* The Hockey Newsin luettelo 100 parhaasta NHL-pelaajasta

## Lähteet
Ferrari F300

**Ferrari F300** oli Rory Byrnen suunnittelema auto, jolla Ferrari-talli kilpaili Formula 1 -kaudella 1998. Sitä ajoivat Michael Schumacher ja Eddie Irvine, jotka molemmat olivat tallissa kolmatta vuotta.

Auto oli kilpailukykyinen ja luotettava, mutta aerodynamiikaltaan heikkotasoinen McLaren MP4/13:een verrattuna. Schumacher taisteli maailmanmestaruudesta aina kilpailun viimeiseen kilpailuun asti, mutta mestaruus meni McLarenin Mika Häkkiselle.

Talli sijoittui valmistajien MM-sarjassa toiseksi ja saavutti 133 MM-pistettä.

## Formula 1 -tulokset
(**lihavointi** tarkoittaa paalupaikkaa)

## Lähteet
**[[AUTOCOURSE]] 1998-99*, Henry, Alan (ed.), Hazleton Publishing Ltd. (1998)
Penne

**Penne** (monikollinen, yksikössä italiaksi *penna*) eli **mostaccioli** on putkimainen, viistosti leikattu pastamuoto. Italiankielinen, kynää tarkoittava nimi on johdettu viistopäisen pastaputken sulkakynää muistuttavasta muodosta. Penne sopii hyvin tarjoiltavaksi kastikkeiden kanssa, sillä kastike pääsee putken sisään. Sitä voidaan käyttää myös erilaisissa pastaruoissa, kuten laatikoissa, paistoksissa, padoissa ja keitoissa.

## Lähteet
Kdice

**Kdice** on Internet-selaimessa pelattava strategiamoninpeli, jonka säännöt muistuttavat Risk-lautapelin vastaavia. Peli sai ideansa Dice Wars-yksinpeliversiosta, jossa pelaaja haastaa tietokoneohjatut vastustajat. Pelin ranking-järjestelmä perustuu ELO-järjestelmään, joka suunniteltiin alun perin shakkia varten.

## Aiheesta muualla
* Kdice
Odenwald

**Odenwald** IPA:  on vuorijono Saksan lounaisosassa, Hessenin, Baden-Württembergin ja Baijerin osavaltioiden alueella. Sen korkeimmat huiput ovat noin kuusisataametrisiä, joten se voidaan luokitella keskivuoristoksi. 

Lännessä Odenwald rajoittuu jyrkästi Reinin aavaan laaksoon ja pohjoisessa Mainjoen laaksoon. Itä- ja eteläsuuntaan Odenwaldin vuoret tasoittuvat vähitellen. Odenwaldin alue voidaan jakaa kolmeen osaan: läntiseen Etu-Odenwaldiin (*Vorderer Odenwald*) jyrkkine laaksoineen, itäiseen Taka-Odenwaldiin (*Hinterer Odenwald*) sekä Neckarjoen eteläpuolella sijaitsevaan Pikku-Odenwaldin (*Kleiner Odenwald*). Odenwaldin korkein vuori on 626&nbsp;m korkea Katzenbuckel. Suuri osa aluetta on metsien peitossa, tiheämpää asutusta on lähinnä vain vuoriston reunalla ja jokien laaksoissa. Suurimmat kaupungit Odenwaldin alueella ovat Heidelberg sen lounais- ja Darmstadt sen luoteisreunalla. Odenwaldin länsireunaa seuraa Bergstraße-tie Darmstadtista Wieslochiin.
The Uncanny X-Men

**The Uncanny X-Men** (myös nimellä **Marvel’s X-Men**) on LJN:n vuonna  julkaisema videopeli NES:lle. Pelissä taistellaan useilla Ryhmä-X:n hahmoilla, joista jokaisella on omat erikoistaitonsa. Nämä taidot ovat käytännöllisiä aina tietyissä tehtävissä; esimerkiksi Kykloopin laser on käytännöllinen tehtaassa. Pelissä on sekä yksinpeli että kaksinpeli ja se on yksi ensimmäisistä X-Men-peleistä.

Jokaisen hahmon perusiskuja voi käyttää rajattomasti, mutta erikoisiskut kuluttavat hahmojen energiaa, mikä saattaa johtaa hahmon kuolemaan. Pelissä pelaajan täytyy taistella tiensä läpi päävastustajan luokse ja joskus hänen täytyy kerätä matkalla erilaisia esineitä kuten avaimia. Voitettuaan päävastustajan, pelaajan täytyy taistella nopeasti tiensä takaisin alkuun ennen kuin pommi tuhoaa koko paikan. Pelaajia on turhauttanut eniten se, että viimeisen tason kykeni läpäisemään ainoastaan salaisen koodin avulla.

## Hahmot
;Pelattavat hahmot:
* Wolverine
* Kyklooppi
* Storm
* Kolossi
* Painajainen
* Jäämies

;Viholliset:
* Bumerangi
* Sapelihammas
* Juggernaut
* Emma Frost
* Magneto

## Aiheesta muualla
*
Easterville

**Easterville** on kylä Manitoban provinssissa Kanadassa. Se sijaitsee Cedarjärven etelärannalla 200 kilometriä lounaaseen The Pas'ta ja 100 kilometriä länteen Grand Rapidsista. Chemawawin First Nations -intiaanireservaatti sijaitsee kylän välittömässä läheisyydessä.

Sekä intiaanireservaatti että Eastervillen kylä siirrettiin vuosina 1962–1963, kun sähköyhtiö Manitoba Hydro patosi Saskatchwanjoen Grand Rapidsin kylän luota ja Cedarjärvi muodostui. Veden noustessa patoaltaassa se peitti alleen vanhat kyläpaikat ja intiaanien maa-alueet.

Kylä ja intiaanireservaatti sijaitsevat Manitoba Provincial Highway 68 -maantien varrella ja niiden läheisyydessä sijaitsee Eastervillen lentoasema.
Bo Johansson

**Bo Johansson** (s. 28. marraskuuta 1942 Kristdala, Ruotsi) on ruotsalainen jalkapallovalmentaja ja entinen pelaaja. 

## Ura

Johanssonin pelaajaura oli vaatimaton,mutta valmennusurallaan hän on kiertänyt Eurooppaa ja toiminut kahteen otteeseen maajoukkuevalmentajana.

Johansson aloitti valmennusuransa 1977 Kalmar FF:ssä, jossa oli pelannut 10 vuotta. Kalmarista Johansson siirtyi Öster IF:ään, jonka peräsimessä hän voitti Allsvenskanin mestaruuden kahdesti 1980 ja 1981. 
Östersistä Johansson matkasi Kalmarin kautta norjalaiseen FK Jerviin, palasi välillä takaisin Östersiin ja 1988 siirtyi kreikkalaisen Panioniosin päävalmentajaksi.

1990 Johanssonista tuli Islannin jalkapallomaajoukkueen päävalmentaja. Hän jätti Islannin 1991 ja siirtyi Tanskaan Silkeborgin päävalmentajaksi. Voitettuaan Tanskan Superliigan 1994 Johansson jätti seuran.
1995 Johansson valmensi myös HJK:ta, kunnes 1996 tuli valituksi Tanskan jalkapallomaajoukkueen päävalmentajaksi. Johanssonin johdolla Tanska eteni MM-kisoihin 1998 ja EM-kisoihin 2000. Ranskan MM-kisoissa Tanska hävisi puolivälierissä Brasilialle 3–2. EM-turnaus meni penkin alle ja Tanska hävisi kaikki alkulohkon kolme otteluaan ja Johansson jätti Tanskan maajoukkueen. 
Johansson valmensi IFK Göteborgia 2003–2004 ja norjalaista Moldea kaudella 2005.

### Meriitit valmentajana

* Ruotsin mestaruus (2): 1980, 1981
* Tanskan mestaruus: 1994
* Norjan cup: 2005
* MM-puolivälierät: 1994
* EM-1.kierros: 2000

## Lähteet
Roy Clarke

**Roy Clarke** (s. 28. tammikuuta 1930 Yorkshire) on englantilainen komediakäsikirjoittaja.

Hän on käsikirjoittanut komediasarjaa *[[Vielä virtaa]]* ja myös sarjat *[[Aina auki]]*, *[[Pokka pitää]]* ja *[[Ain’t Misbehavin’ (televisiosarja)|Ain’t Misbehavin’]]*. Hän on myös työskennellyt elokuvassa *[[A Foreign Field]]* (1993). Komedioidensa ansiosta hänet on hyväksytty Brittiläisen imperiumin ritarikunnan jäseneksi.

## Aiheesta muualla
* 
*
Cedar Lake

**Cedar Lake** () voi viitata seuraaviin maantieteellisiin kohteisiin:

## Paikannimenä
* Cedar Lake, Indiana, Yhdysvallat.
* Cedar Lake, New Jersey, Yhdysvallat.
* Cedar Lake, Wisconsin, Yhdysvallat.
* Cedar Lake Township, Minnesota, Yhdysvallat.

## Vesialueen nimenä
* Cedarjärvi (), Manitoba, Kanada.
* Cedarjärvi, Minneapolis, Minnesota, Yhdysvallat.
* Cedarjärvi, Denville Township, New Jersey, Yhdysvallat.
* Cedarjärvi, Ontario, Kanada.

## Muita
* Cedar Lake Trail lähellä Minneapolisia.
Anders Linderoth

**Anders Linderoth** (s. 21. maaliskuuta 1950) on ruotsalainen entinen jalkapallovalmentaja ja keskikenttäpelaaja.

Hänen poikansa Tobias on myös entinen jalkapalloilija. 

## Ura pelaajana

Linderoth debytoi Ruotsin Allsvenskanissa Helsingborgs IF:n paidassa. Pelatessaan Östers IF:n paidassa Linderoth sai kutsun maajoukkueeseen ja voitti Ruotsin parhaan jalkapalloilijan palkinnon 1976. Linderoth pelasi myös Ranskassa Olympique Marseille'n riveissä.

Ruotsin maajoukkueessa Linderoth pelasi 40 A-maaottelua tehden kaksi maalia. Hän pelasi kolme ottelua MM-kisoissa 1978. 

## Meriitit pelaajana

* Guldbollen: 1976
* Ruotsin cup: 1977
* MM-1.kierros: 1978

## Ura valmentajana

Pelaajauransa jälkeen Linderoth on toiminut valmentajana. Suurimpana saavutuksena on IF Elfsborgin nostaminen Allsvenskaniin sekä Norjan cupin voitto 1998. Linderoth toimi viiden vuoden ajan (2002-2006) tukholmalaisen Hammarby IF:n päävalmentajana.

Linderoth sai marraskuussa 2007 potkut Viborgin päävalmentajan tehtävistä huonon menestyksen vuoksi.  Hänellä olisi ollut sopimus joulukuuhun 2007 saakka.

Kaudeksi 2008 Linderoth siirtyi Superettanissa pelaavan Landskrona BoIS:n päävalmentajaksi. Pesti jäi kahden kauden mittaiseksi hänen saatuaan potkut marraskuussa 2009. Potkujen taustalla olivat muun muassa kommunikaatiovaikeudet hänen ja pelaajien välillä.  Helmikuussa 2010 hän siirtyi Allsvenskaniin nousseen Mjällbyn organisaatioon scoutiksi ja juniorivalmennuksen koordinaattoriksi.  Heinäkuussa 2014 Mjällby nosti Linderothin erotetun Lars Jacobssonin seuraajaksi edustusjoukkueen päävalmentajaksi.  Linderoth ei onnistunut nostamaan Mjällbyä pois Allsvenskanin putoamiskamppailusta ja joukkue putosi kauden päätteeksi Superettaniin. Linderoth jatkoi seuran päävalmentajana myös kaudella 2015, mutta kehnojen tulosten myötä hän sai potkut toukokuussa 2015. Linderoth valmensi seuraa kaksi kautta, kunnes ilmoitti lokakuussa 2017 jäävänsä eläkkeelle.

## Meriitit valmentajana

* Norjan cup: 1998
* Ruotsin mestaruus
**Hopeaa: 2003
* Ruotsin cup
**Hopeaa: 1997

## Lähteet
Hammarby Hockey

**Hammarby Hockey** oli ruotsalainen jääkiekkoseura ja Hammarby IF:n jääkiekkojaosto. Seura on perustettu jo vuonna 1889, mutta jääkiekkotoiminnan se aloitti vasta vuonna 1921. Vuonna 2008 jääkiekkojaosto ajautui konkurssiin. Hammarby on voittanut jääkiekossa Ruotsin mestaruuden yhteensä kahdeksan kertaa ja napannut hopeaa yhtä monesti. Joukkue on pelannut Ruotsin pääsarjatasolla 42 kautta, viimeksi kaudella 1984–1985. 

## Joukkue kaudella 2021-2022

### Joukkueenjohto
* **Päävalmentaja:** Filip Algeman 
* **Apuvalmentaja:** Tobias Jansson 
* **Videovalmentaja:** Björn Josdahl 
* **Huoltopäällikkö:** Robert Gustafsson 
* **Huoltopäällikkö:** Bo Mårtensson 
* **Toimitusjohtaja:**  Robert Grääs 

*Lähde: EliteProspects*

## Lähteet
Matteo Carcassi

**Matteo Carcassi** (1792, Firenze – 16. tammikuuta 1853, Pariisi) oli italialainen säveltäjä ja kitaristi.

Carcassi aloitti pianolla, mutta oppi soittamaan myös kitaraa jo lapsena. Vuonna 1810 Carcassi muutti Saksaan ja saavutti esiintymisillään nopeasti suurta menestystä. Vuonna 1815 hän asui Pariisissa ja toimi kitaran- ja pianonsoiton opettajana. Ollessaan konserttikiertueella Saksassa vuonna 1819 hän tapasi ensimmäisen kerran tulevan ystävänsä Antoine Meissonnierin. Meissonnier, joka oli Carcassin tavoin kuuluisa kitaristi, julkaisi useita Carcassin teoksia Pariisissa sijainneessa kustantamossaan.

Vuodesta 1820 eteenpäin Carcassi vietti suurimman osan ajastaan Pariisissa. Vuonna 1822 hän konsertoi Lontoossa saavuttaen suurta mainetta sekä taiteilijana että opettajana. Pariisissa Carcassi ei kuitenkaan yltänyt yhtä suureen menestykseen vielä pitkään aikaan; syynä tähän oli kenties hänen maanmiehensä, yleisön rakastaman Ferdinando Carullin läsnäolo.

Carcassi kävi jälleen Saksassa vuoden 1824 syksyllä. Tämän jälkeen hän esiintyi Lontoossa, missä hänen maineensa avasi ovia arvostetumpiin konserttisaleihin. Lontoosta Carcassi palasi takaisin Pariisiin. Seuraavien vuosien aikana hän teki useita konserttikiertueita Euroopan tärkeimpiin kulttuurikaupunkeihin. Vuonna 1836 Carcassi palasi lyhyeksi ajaksi konserttisaleihin, mutta lopetti esiintymisensä vuonna 1840. Hän kuoli Pariisissa vuonna 1853.

Vuonna 1836 Carcassi julkaisi kolmiosaisen *metodin* kitaralle (*Méthode complète pour la Guitare*, op. 59), jota käytetään edelleen opetuksessa. Carcassin tunnetuimmat teokset ovat luultavasti hänen 25 etydiään *Etudes melodiques et progressives* (op. 60), jotka ovat säilyttäneet suosionsa kitaransoitonopiskelijoiden keskuudessa nykypäiviin saakka. Carcassi myös sovitti monia suosittuja ooppera-aarioita kitaralle. Kaiken kaikkiaan hänen kitaratuotantoonsa kuuluu 300 sävellystä.

## Aiheesta muualla

* The biography of Matteo Carcassi (1792 - 1853)  
*Carcassin sävellyksiä pdf-muodossa
* 
*Vapaasti käytettävissä olevia Carcassin partituureja Mutopia Project
Saskatchewanjoki

**Saskatchewanjoki** (, ) on noin 550 kilometrin pituinen joki keskisessä Kanadassa sijaitsevien Saskatchewanin ja Manitoban provinssien alueella. Joki virtaa lännestä itään ja laskee Cedarjärven kautta Winnipegjärveen Grand Rapidsin kylän luona. Joen suurimmat haarat ovat Etelä-Saskatchewanjoki- ja Pohjois-Saskatchewanjoki, joiden valuma-alueet yhdessä kattavat suurimman osan keskisen Kanadan preeria-alueesta. Joen alkulähteet ovat lännessä Kalliovuorilla Albertassa ja etelän suunnalla Montanan osavaltion pohjoisosissa Yhdysvalloissa. Winnipegjärveltä joen kaukaisimmille alkulähteille Bow River-joelle Albertaan on matkaa noin 1&nbsp;940 kilometriä.

## Joen kuvaus
Varsinainen Saskatchewanjoen pääuoma alkaa Saskatchewan River Forksissa, noin 40 kilometriä itään Saskatchewanin Prince Albertin kaupungista, jossa South Saskatchewan- ja North Saskatchewan -joet yhtyvät. Sekä eteläisen että pohjoisen haaran alkulähteet sijaitsevat Kalliovuorten jäätiköillä Albertassa.

Saskatchewan River Forksista joki virtaa itäkoilliseen Nipawinin kylässä sijaitsevan Francis Finlayn padon muodostamaan tekojärveen, Codettejärveen. Codettejärvestä joki virtaa Tobinjärveen, joka on E. B. Campbellin padon muodostama patoallas. Tästä joki kääntyy koilliseen Kanadan kilven rajalle, jossa se virtaa halki suoalueiden, ja jossa siihen yhtyvät luoteesta virtaavat Torch- ja Mossyjoet.

Suoalueen pohjoislaidalla joen virtaussuunta kääntyy itään, ja se virtaa läpi useiden pienten järvien matkallaan kohti The Pas'n kaupunkia, jossa siihen liittyy luoteesta laskeva Carrotjoki. The Pas'n kaakkoispuolella joki muodostaa laajan suistoalueen laskiessaan luoteesta Cedarjärveen. Saskatchewanjoki laskee Winnipegjärveen Long Pointin niemen pohjoispuolella.

Sekä joen että Saskatchewanin provinssin nimet ovat peräisin creen kielen sanasta *kisiskāciwani-sīpiy*, joka tarkoittaa nopeasti virtaavaa jokea. Joki monine sivuhaaroineen tarjosi tärkeän kulkureitin sekä Pohjois-Amerikan alkuperäiskansoille että eurooppalaisille turkiskauppiaille ja tutkimusmatkailijoille.

## Lähteet

## Aiheesta muualla
Hovet

**Hovet**, viralliselta nimeltään **Johanneshovs Isstadion**, on Tukholmassa sijaitseva areena, jossa pelataan jääkiekkoa. Arkkitehti Paul Hedqvistin suunnittelema rakennus valmistui vuonna 1955 aluksi kattamattomana areenana. Siihen lisättiin 1961–1963 teräskatto ja yläkatsomo. Se oli vuoteen 1989 eli viereisen Globenin valmistumiseen asti Ruotsin jääkiekkomaajoukkueen kotiareena. Se oli myös Tukholman suurin jääkiekkohalli. Nykyään sitä käyttävät kotihallinaan toisen sarjatason seura AIK sekä HockeyAllsvenskan Djurgårdens IF, joskin viimeksi mainittu pelaa osan otteluistaan Globenissa. Areena toimii myös parin alemman sarjan joukkueen kotihallina. Hallin kapasiteetti on 8&nbsp;000 katsojaa.

Areena vihittiin virallisesti käyttöön 4. marraskuuta 1955 Ruotsi–Norja-jääkiekko-ottelua (7–2) varten. Katto rakennettiin vuoden 1962 MM-kilpailuja varten. Syksyllä 2002 areenan jokainen istuin vaihdettiin ja lisäksi päätyyn rakennettiin ravintola-alue.

## Galleria

File:Djurgården supporters at hovet.jpg| Djurgårdenin kannattajat Hovetissa
File:DIFTifo1891.JPG|Djurgårdenin kannattajien tifo
File:Jarnkaminerna at Hovet 100102.ogg|Järnkamirerna
File:Hovet 01.JPG| Hovet sisältä
Kuva:Hovet Interior.JPG| Hovet sisältä
Kuva:Hovet interior 2.JPG| Hovet sisältä
File:Hovet from VIP section.JPG|Hovet VIP-katsomosta
File:Waiting for In Flames at Hovet, Stockhom.jpg|Hovet In Flamesin keikan aikana


## Lähteet

## Aiheesta muualla

* Kotisivu
Long Point

**Long Point** voi tarkoittaa seuraavia maantieteellisiä kohteita:

* Long Point, kaupunki Illinoisissa, Yhdysvalloissa.
* Long Point, noin 40 kilometrin pituinen niemi Winnipegjärven pohjoisaltaassa Manitobassa, Kanadassa.
* Long Point, noin 40 kilometrin pituinen hiekkasärkkä ja luonnonpuisto Eriejärvellä Ontariossa, Kanadassa. 
* Long Point, Sydneyn lähiöalue, Uusi Etelä-Wales, Australia.
Cedarjärvi (Manitoba)

**Cedarjärvi** () on 1&nbsp;353 neliökilometrin laajuinen järvi Manitoban provinssissa Kanadassa. Se sijaitsee Saskatchewanjoen alajuoksulla Winnipegosisjärven pohjoispuolella ja Winnipegjärven länsipuolella. Järvi on 62,5 kilometriä pitkä.
 
Grand Rapidsin kylässä sijaitseva voimalaitospato erottaa Cedar- ja Winnipegjärvet toisistaan, padolla myös säädellään Cedarjärven pinnankorkeutta. Nykyinen Cedarjärvi on tekojärvi, joka muodostui vuosina 1962–1964 Grand Rapidsin padon valmistuttua. Pato nosti järven vedenpintaa 3,65 metrillä. Padon nostaman vedenpinnan vuoksi sekä Eastervillen kylä että Chemawawin First Nations -intiaanireservaatti jouduttiin siirtämään. Nykyisin Easterville sijaitsee järven etelärannalla. 

## Lähteet
Jack Stewart (jääkiekkoilija)

**John Sherratt ”Black Jack” Stewart** (6. toukokuuta 1917 Pilot Mound, Manitoba, Kanada – 26. toukokuuta 1983) oli NHL-liigan jääkiekkoilija. Puolustaja Stewart pelasi ammattilaisena Detroit Red Wingsissä ja Chicago Blackhawksissa.

Stewart oli yksi Red Wingsin vuoden 1943 Stanley Cup -voiton avainpelaajia. Hän lopetti toiseen NHL:n mestaruuteensa. Hänet tunnettiin kovaa peliä kaihtamattomana kiekkoilijana.

Stewart kuoli vatsasyöpään 1983.

## Tilastot

## Saavutuksia
* Stanley Cup 1943, 1950
* Hockey Hall of Fameen 1964
* 1998 sijalla 97 The Hockey News -lehden 100 suurimman kiekkoilijan NHL-painotteisella listalla

## Katso myös
* The Hockey Newsin luettelo 100 parhaasta NHL-pelaajasta

## Lähteet

## Aiheesta muualla
* Jack Stewart Legends of Hockey -tietokannassa
Rex Harrison

**Reginald Carey ”Rex” Harrison** (5. maaliskuuta 1908 Lancashire, Englanti – 2. kesäkuuta 1990 New York, New York, Yhdysvallat) oli englantilainen Oscar- ja Tony-palkittu teatteri- ja elokuvanäyttelijä. Harrison tunnetaan muun muassa Henry Higginsin roolistaan musikaalielokuvassa *[[My Fair Lady (elokuva)|My Fair Lady]]* (1964). 

Harrison aloitti näyttelemisen 16-vuotiaana Liverpoolissa. Hän esiintyi Britanniassa sekä näyttämöllä että elokuvissa vuodesta 1930 alkaen, ja Broadwayllä ensi kerran vuonna 1936. Toisen maailmansodan aikana hän palveli Britannian ilmavoimissa, mutta palasi pian elokuviin. Hän muutti Hollywoodiin vuonna 1945.

Harrison näytteli *[[My Fair Lady]]n* tohtori Higginsin roolin teatterissa Broadwaylla 1956-1958, mistä hän sai Tony-palkinnon. Harrison näytteli saman roolin vuoden 1964 elokuvassa, josta hänet palkittiin parhaan miespääosan Oscarilla. Hän näytteli lukuisissa muissakin suosituissa elokuvissa kuten Elizabeth Taylorin ja Richard Burtonin kanssa elokuvassa *[[Kleopatra (vuoden 1963 elokuva)|Kleopatra]]* (1963), josta hän sai parhaan miespääosan Oscar-ehdokkuuden.

Rex Harrison oli elämänsä aikana kuudesti naimisissa ja hänellä oli kaksi lasta. Laulaja, näyttelijä ja alppihiihtäjä Noel Harrison (1934–2013) oli hänen poikansa 
. Rex Harrison kuoli haimasyöpään 82-vuotiaana vuonna 1990.

Rex Harrisonilla on kaksi tähteä Hollywood Walk of Famella.

## Lähteet

## Aiheesta muualla

*
*Rex Harrison NNDB:ssä
Jack Stewart

**Jack Stewart** voi tarkoittaa seuraavia henkilöitä:

* Jack Stewart, yhdysvaltalainen eurooppalaisen jalkapallon pelaaja
* Jack Stewart, kanadalainen jääkiekkoilija
* Jack Stewart, englantilainen ammattilaisjalkapalloilija
* Jack Stewart, Giacomo Rossi Stuartin taiteilijanimi
Pilot Mound

**Pilot Mound** tarkoittaa seuraavia maantieteellisiä kohteita:

* Pilot Mound, kunta Manitoban provinssissa Kanadassa
* Pilot Mound, kaupunki Iowan osavaltiossa Yhdysvalloissa
* Pilot Mound Township, kunta Minnesotan osavaltiossa Yhdysvalloissa.
Pilot Mound (Kanada)

**Pilot Mound** on noin 600 asukkaan pikkukaupunki Manitoban provinssissa Kanadassa. Se sijaitsee noin 60 kilometriä länteen Mordenin kaupungista. Kaupunki on entisen NHL-pelaaja John "Black Jack" Stewartin kotipaikka.

Kaupungin jääkiekkojoukkue *Pilot Mound Pilots* pelaa Tiger Hills Hockey Leaguessa.

## Lähteet
Morden

**Morden** voi tarkoittaa ainakin seuraavia asioita:

;Paikannimenä
* Morden, alue Lontoon eteläpuolella Englannissa
* Morden, kylä Dorsetissa Englannissa
* Morden, kaupunki Manitobassa, Kanadassa
* Morden, Nova Scotia, Kanada

;Fiktiossa
* Morden, kuvitteellinen henkilö tieteistelevisiosarjassa *[[Babylon 5]]*
* General Morden, arkkirikollinen *[[Neo-Geo]]*-pelisarjassa
* Mordenit, useita vihollisrotuja sekä armeija *[[Dungeon Siege 2]]* -pelissä.
Tšekkoslovakian elokuva

**Tšekkoslovakian elokuva** oli Tšekkoslovakian olemassaolon ajan vuodesta 1918 vuoteen 1993 kyseisessä valtiossa tehtyä elokuvan tuotantoa.

Kun Tšekkoslovakia itsenäistyi vuonna 1918, elokuva koettiin tärkeäksi kansallisen identiteetin tekijäksi. Niinpä valtio päätti tukea elokuvaa erinäisin toimin, joissa jopa painostettiin laatuelokuvaa. Elokuvateatterit (joita oli hiukan yli tuhat) määrättiin esimerkiksi esittämään ainakin kahdeksan kotimaista elokuvaa vuodessa.

Tšekkoslovakia olikin teatterien suhteen Euroopan kehittyneimpiä maita 1930-luvulla: niitä oli yksi jokaista 8&nbsp;000 kansalaista kohden, kun esimerkiksi Puolassa niitä oli yksi jokaista 70&nbsp;000 kansalaista kohden. Tuotanto kasvoi 1930-luvulla kahdeksasta elokuvasta 54:ään vuodessa. Kun kilpailu ulkomaisia elokuvia vastaan oli aluksi täysin epätasaista, omavaraisuuden aste kasvoi koko ajan. 

Americana- ja Biographia-yhtiöt muodostivat A + B-studion 1921, Karel Lamac taas Kavalírka-studion vuonna 1924, ja nimenomaan ensiksi mainittu teki 1920-luvun arvostetuimpia elokuvia. Vuonna 1931 perustettiin Barrandovin studiot, jotka ovat olleet toiminnassa siitä lähtien. 

## Lähteet
Son Goten

**Son Goten** on kuvitteellinen Akira Toriyaman luoma kuvitteellinen hahmo *[[Dragon Ball Z]]*, dragon ball super ja *[[Dragon Ball GT]]* -sarjoissa. Hän on Gokun ja Chi-Chin lapsi sekä Son Gohanin veli. Gotenin paras kaveri on Trunks.

Goten on todella vahva, ja hän pystyy saavuttamaan supersaiyalaistason, joka nostaa hänen ki-energiaa ja voimaa 50-kertaiseksi. Goten saavutti supersaiyalaisuuden ensimmäistä kertaa harjoitellessaan äitiään Chi-Chiä vastaan, mutta Chi-Chi kielsi sen käytön, eikä muuttunut supersaiyalaiseksi ennen kuin alkoi harjoitella Maailman Vahvin -turnaukseen Gohanin kanssa.

## Ulkonäkö
Ulkonäöltään Goten muistuttaa Gokua lapsena. Hänellä on myös useita samoja luonteenpiirteitä kuin Gokulla, kuten puhdassydämisyys ja hyvä ruokahalu. Lisäksi kun Goten ja Goku kohtaavat ensi kerran, Goku sanoo tätä pikkuiseksi itsekseen. *Dragon Ball GT:ssä* Goten kuitenkin leikkaa hiuksensa ja on kiinnostuneempi tyttöystävästään kuin ottelemisesta. Hän myös fuusioituu Trunksin kanssa, josta syntyy todella vahva Gotenks.

## Gokun ja Gotenin ensitapaaminen
Goku ja Goten tapasivat ensimmäistä kertaa Maailman Vahvin -turnauksessa. Gotenia ujostutti, kun hän näki isänsä. Goten ja Trunks kamppailivat Maailman Vahvin -turnauksessa, ja Trunks voitti. Junioriturnauksen jälkeen Trunks keksi pukeutua Mahtinaamion pukuun ja taistella aikuisten turnauksessa, mutta he paljastuivat finaalissa.
Gerda Lassooy

**Gerarda ("Gerda") Hendrica Maria Lassooy** (22. elokuuta 1952 Amsterdam, Pohjois-Hollanti) on alankomaalainen entinen uimari, joka osallistui kotimaansa riveissä kesäolympialaisiin 1972.  Siellä hän karsiutui alkuerissä 200 ja 400 metrin sekauinneissa.

## Lähteet
Bignall

**Bignall** voi tarkoittaa seuraavia:

* Bob Bignall (1922–2013), australialainen jalkapalloilija
* Nicholas Bignall (s. 1990), englantilainen jalkapalloilija
* Bignall End, kylä Pohjois-Staffordshiressä
* Bignall Hill, kukkula Staffordshiressä.
Clint Benedict

**Clinton "Clint" Benedict** (25. syyskuuta 1894, Ottawa, Ontario, Kanada – 12. marraskuuta 1976) oli ammatikseen jääkiekkoa pelannut maalivahti. Benedict pelasi 13 kautta National Hockey Leaguessa seuroinaan Ottawa Senators ja Montreal Maroons.

Hän oli Georges Vezinan ohella toinen jääkiekon varhaisista maalivahtisuuruuksista. Kolme vuosikymmentä ennen kuin Jacques Plante teki kasvosuojuksen tunnetuksi, Clint Benedict kokeili jalkapallourheilusta tuttua nahkaista kasvomaskia. Koska suoja heikensi näkyvyyttä, hän kuitenkin luopui siitä. 

## Saavutuksia
* 1965 pääsy Hockey Hall of Fameen
* 1998 sijalla 77 *[[The Hockey News]]* -lehden listalla, jolla on 100 suurinta lähinnä NHL-kokemusta omaavaa kiekkoilijaa

## Katso myös
* The Hockey Newsin luettelo 100 parhaasta NHL-pelaajasta

## Aiheesta muualla
*Clint Benedict Legends of Hockey -tietokannassa
Tineke Lagerberg

**Catharina Bernadetta Jacoba ”Tineke” Lagerberg** (30. tammikuuta 1941 Bussum, Pohjois-Hollanti) on alankomaalainen kilpauransa päättänyt uimari, joka voitti pronssia 400 metrin vapaauinnissa Rooman kesäolympialaisissa 1960 ajalla 4.56,9. Hän osallistui myös 4x100 metrin sekauintiviestiin sijoittuen yhdessä muun joukkueen kanssa neljänneksi. 

Lagerberg rikkoi maailmanennätyksen 200 metrin perhosuinnissa 13. syyskuuta 1958 Naardenissa, Alankomaissa, ajalla 2.38,9. Lisäksi hän voitti urallaan kaksi EM-kultaa Budepestissa 1958 matkoinaan 100 metrin perhosuinti sekä 4x100 metrin vapaauintiviesti.

## Lähteet
* Tineke Lagerberg Bio, Stats, and Results  Olympics at Sports-Reference.com 

## Aiheesta muualla
Heckler & Koch USP

**Heckler & Koch USP** (, *Universaali Itselataava Pistooli*, käytetään myös *Universal Service Pistol*) on saksalaisen Heckler & Koch -yhtiön valmistama muovirunkoinen itselataava pistooli. Saksan Bundeswehr valitsi sen vuonna 1995 uudeksi palveluspistoolikseen nimikkeellä P8 (*Pistole 8*).

Helmut Weldlen suunnitteleman pistoolin valmistus aloitettiin vuonna 1993. Vuonna 1994 pistoolin valmistuksessa siirryttiin tavanomaisesta rihlauksesta polygonaalirihlattuihin piippuihin; P8-malli kuitenkin valmistetaan tavallisella rihlauksella. Lippaanvapautinsalpa on sijoitettu liipaisinkaaren ja kahvan yhtymäkohtaan ja on käytettävissä sekä oikealta että vasemmalta puolelta.
 
Asetta on valmistettu neljää eri kaliiperia: 9×19, .357 SIG (vain Compact-malli), .40 S&W ja .45 ACP.

USP:n eri versiot ovat:
* USP9, USP40, USP45
* USP Match
* USP Expert
* USP Tactical, sisältää äänenvaimentimen
* USP Compact

## Katso myös
*Heckler & Koch
*Heckler & Koch VP70
*Heckler & Koch P7
*Heckler & Koch P9

## Aiheesta muualla
*Heckler & Koch
Barça Hockey Gel

**Barça Hockey Gel** on tunnetun jalkapallojoukkueen FC Barcelonan jääkiekkojaosto. Jääkiekkoa seurassa on alettu pelata vasta vuonna 1972. Joukkueen kotihallina toimii Palau de Gel. Seuran edustusjoukkue pelaa Espanjan pääsarjastasolla Superligassa. Seuran edustusjoukkueen ensimmäinen päävalmentaja vuonna 1972 oli suomalainen Juhani Wahlsten.
## Joukkue kaudella 2021-2022
 

## Valmentajat

## Barça Hockey Gel Euroopassa
Ensimmäisen kerran joukkue osallistui Euroopassa Continental Cupiin kaudella 1997-1998. Tuolloin sen kaksi ottelua päättyivät tappioihin lukemin 11-2 ja 13-0. FC Barcelona pelasi Continental Cupissa myös kaudella 2002–2003, mutta jäi jo ensimmäisellä kierroksella lohkonsa viimeiseksi häviten kaikki kolme otteluaan maalierolla 9–27. Seuraavalla kaudella joukkue osallistui samaiseen turnaukseen jääden jälleen lohkonsa viimeiseksi, mutta tällä kertaa tuli jo yksi tasapeli. Maaliero oli 9–32.

## Saavutukset

* Espanjan mestari 7 kertaa: 1987, 1988, 1997, 2002, 2009, 2021, 2022
* Espanjan hopeaa 11 kertaa
* Espanjan Cupin voitto 6 kertaa: 1976, 1977, 1982, 1997, 2015, 2019
* Espanjan Cupin hopeaa 14 kertaa

## Sijoitukset kautta aikain

## Lähteet

## Aiheesta muualla
*FC Barcelonan virallinen nettisivusto
Marvel Super Heroes

**Marvel Super Heroes** on Capcomin kehittämä ja julkaisema taistelupeli. Peli julkaistiin alun perin kolikkopelinä vuonna 1995 sekä vuonna 1997 Sega Saturnille ja PlayStationille. Vuonna 2012 peli julkaistiin PlayStation Networkissa ja Xbox Live Arcadessa. Pelissä esiintyy useita supersankareita ja heidän vihollisiaan Marvelin sarjakuvista.

Peli on saman tyyppinen kuin aiempi Marvelin taistelupeli, *[[X-Men: Children of the Atom]]*, mutta yksinkertaisemmalla voimien käytöllä ja peliin on myös lisätty Ikuisuuskivet, jotka antavat käyttäjälle eri voimia taisteluiden aikana.

## Hahmot
### Sankarit
* Kapteeni Amerikka
* Hulk
* Rautamies
* Tajunta
* Hämähäkkimies
* Wolverine
* Thor
* Salainen hahmo: Anita Darkstalkers videopelisarjasta

### Viholliset

* Juggernaut
* Magneto
* Mustasydän
* Loki
* Shuma-Gorath

### Päävastustajat
* Tohtori Doom
* Thanos
Topi Reinikka

**Toivo Valdemar "Topi" Reinikka** (18. huhtikuuta 1927 Sievi – 31. lokakuuta 1998 Helsinki) oli suomalainen näyttelijä. Reinikka tunnettiin muun muassa sivurooleista radiokuunnelmasarjassa ''Knalli ja sateenvarjo''. Reinikka esiintyi kaiken kaikkiaan 13 elokuvassa. Miespääosissa hän oli elokuvissa ''Onnen saari'' ja ''Ei enää eilispäivää'', joissa Reinikka esitti alikersantti Olavi Lahtista.

## Elokuvaura

*''Onnen saari'' (1955)
*''Ei enää eilispäivää'' (1956)
*''Rottasota'' (1968)
**[[Miljoonaliiga]]* (1968)
*''Elävä ruumis'' (1969)
**[[Kesäkapina]]* (1970)
*''Saatanan radikaalit'' (1971)
*''Niilon oppivuodet'' (1971)
*''Maunu Kurkvaaran kujanjuoksu'' (1971)
*''Ulvova mylläri'' (1982)
*''Isku tekee kipeää'' (1987) (dokumentti)
*''Pohjanmaa'' (1988)
*''Lampi'' (1991)

## Lähteet

## Aiheesta muualla
*
Kintamani-balinkoira

**Kintamani-balinkoira** () eli **kintamani** on vanha, alkukantainen indonesialainen pystykorva. FCI tunnusti sen viralliseksi roduksi vuonna 2019. Suomessa rotua edustaa Suomen Seurakoirayhdistys.

## Ulkonäkö
Rotu on vankkarakenteinen ja pystykorvatyyppinen. Korvat ovat pystyt ja häntä ylös kiertynyt. Karvapeite on kaksikerroksinen ja tiheä.

Aiemmin Indonesian Kennelliiton virallisessa rotumääritelmässä ainoa sallittu väritys oli valkoinen (mieluiten keksinvärisin korvin), ja täten muunväriset yksilöt karsittiin pois puhdasrotuisten balinvuoristokoirien jalostuksesta. FCI-tunnustuksen myötä uusi rotumääritelmä hyväksyy sekä valkoisen että hiekan (fawn), punaisen, juovikkaan (brindle) ja mustan. Hiekalta, punaiselta ja brindleltä toivotaan mustaa maskia. Aikoinaan tyypillisimpänä värinä pidettiin tricolouria ja myös kaksivärisiä yksilöitä esiintyi, mutta ne eivät kuulu rotumääritelmän sallimiin väreihin. Uroksen sallittu säkäkorkeus on 49–57 cm (ihanne 53 cm) ja paino 15–18 kg, kun taas nartulla vastaavat mitat ovat 44–52 cm (ihanne 48 cm) ja 13–16 kg.


Kuva:Kintamanibalianjing1.jpg|valkoinen
Kuva:Balinkintamanipunainen2.jpg|punainen
Kuva:Kintamanibrindle1.jpg|brindle
Kuva:Kintamani dog black.jpg|musta


## Luonne ja käyttäytyminen
Alkukantaisuus näkyy kintamani-balinkoiran luonteessa. Se on vieraita kohtaan varautunut eikä vahtiessaan päästä tunkeilijoita vartioimalleen alueelle. Se on yleensä melko dominoiva muita koiria kohtaan. Se on arvostettu rotu etenkin Balilla, jossa sen katsotaan olevan oikeudenmukaisuutta vaalivan Dharma-jumalan inkarnaatio. 

Rotua on käytetty sekä talojen ja omaisuuden vartiointiin että seurakoirana.

## Alkuperä
Kintamani-balinkoira on kotoisin Kintamani-vuoristosta Balin saarelta. Sitä kasvatetaan etupäässä Gunung Batur -tulivuoren lähialueilla, ja pentuja tuodaan vuorilta alas myytäviksi paikallisiin kaupunkeihin. Kolean vuoristoilmaston takia rodulle on kehittynyt paksu karvapeite. On esitetty, että se polveutuu merimiesten mukana saarelle kulkeutuneesta chow chow'sta. Toisaalta sitä kuvaillaan myös alaskanmalamuutin ja samojedinkoiran välimuodoksi. Kalifornian yliopiston suorittamien geneettisten tutkimusten perusteella on esitetty, että sen lähimmät sukulaiset ovat dingo ja kiinanpystykorva ja että rotu on ollut eristyksissä 15&nbsp;000 vuotta..

## Levinneisyys
Rodusta on tullut suosittu lemmikki eri puolilla Indonesiaa, ja se on levinnyt myös isoihin kaupunkeihin kuten Jakartaan, jossa se on sopeutunut hyvin elämään urbaanissa ympäristössä. Euroopassa se on kuitenkin edelleen erittäin harvinainen, ja esimerkiksi Saksasta löytyvät tapaukset ovat balilaiselta torilta halvalla ostettuja, taustaltaan todennäköisesti enemmän tai vähemmän sekarotuisia yksilöitä. Balilla rotua uhkaavat sekoittuminen muihin villikoiriin ja rabiesepidemia. Suomen ensimmäinen rodunedustaja rekisteröitiin Kennelliittoon marraskuussa 2025, valkoinen narttu suoraan rodun kotimaasta.

## Lähteet

## Aiheesta muualla

*Suomenkielinen rotumääritelmä, SKL
*Artikkeli balinkoiran alkuperästä
X-Men: Wolverine’s Rage

**X-Men: Wolverine’s Rage** on Digital Eclipsen kehittämä ja Activisionin julkaisema toimintapeli. Peli on julkaistu Game Boy Colorille vuonna . 

Peli seuraa Wolverinea tämän jahdatessa Sapelihammasta ja Lady Kuolemaniskua.

Pelissä on 20 tasoa, jotka on jaettu viiteen kappaleeseen, joiden lopuissa taistellaan päävastustajia vastaan. Useimpien tasojen tavoitteena on juosta tason läpi ennen ajan loppumista taistellen matkalla vihollisia vastaan. Peliä ei voi tallentaa, vaan jokaisen tason jälkeen pelaaja saa salasanan, jonka avulla samaan kohtaan pääsee myöhemmin uudestaan.

## Aiheesta muualla
*